**«Վերհիշում»** (անգլ.՝ Rememory), 2017 թվականի ամերիկյան գիտաֆանտաստիկ ֆիլմ, որի ռեժիսորը Մարկ Պալանսկին է։ Ֆիլմի գլխավոր դերերում հանդես են եկել Փիթեր Դինքլեյջը, Ջուլիա Օրմոնդը, Մարտին Դոնովանը և Հենրի Յեն Քյուսիկը։ Պրեմիերան կայացել է 2017 թվականի հունվարի 25-ին «Սանդենս» կինոփառատոնում։ 2017 թվականի օգոստոսի 24-ին հասանելի է դարձել Google Play-ում։

Սյուժե
------

Սեմը (Փիթեր Դինքլեյջ) և նրա եղբայրը՝ ռոք երաժիշտ Դեշը (Մեթ Էլիս), գիշերը վերադառնալով բարից, ավտովթարի են ենթարկվում՝ բախվելով մեկ այլ ավտոմեքենայի։ Դեշն ստանում է ծանր վնասվածքներ և մահանում՝ մահվանից առաջ եղբորն ասում ինչ-որ բան, որը Սեմը չի հասկանում։

Պատահարից մեկ տարի անց, գիտնական Գորդոն Դանը կոնֆերանսի ժամանակ ներկայացնում է «Մնեմո» անունը (անգլ.՝ Mnemo) կրող յուրօրինակ սարքավորումը, որը հնարավորություն է տալիս տեսագրել և վերարտադրել մարդու հիշողությունները։ Մեծ էկրանի վրա Դանը ցույց է տալիս, այսպես կոչված, փորձառնական խմբի անդամների հիշողությունները։ Այդ նույն օրը Գորդոնը տարօրինակ կերպով մահանում է։ Սեմ Բլումը, որը ներկա էր եղել կոնֆերանսին, փորձում է պարզել նրա մահվան հանգամանքները։ Կասկածյալ են դառնում փորձառնական խմբի անդամները և «Cortex» ընկերության ղեկավար Լոութոնը, որը ֆինանսավորել է Դանի հետազոտությունները։

Սեմը ծանոթանում է Գորդոնի կնոջ՝ Քերոլինի հետ՝ ներկայանալով Գորդոնի վաղեմի ընկերոջ Ջեյմսի կերպարում։ Բլումը կարողանում է վերցնել Դանի սարքավորումը և հասկանում, որ այն ունեցել է տեխնիկական խնդիր, որն առաջացնում է կողմնակի ազդեցություններ։ Վերջինիս արդյունքում օգտագործողի մոտ ի հայտ են գալիս հալյուցինացիաներ։ Պարզվում է, որ փորձառնական խմբի անդամները դժգոհ են արդյունքից և հենց Գորդոնից։ Նա նաև իմանում է, որ Գորդոնը և Քերոլինը ապրել են առանձին այն բանից հետո, երբ, դժբախտ պատահարի արդյունքում, կորցրել են իրեց միակ դստերը։ Քերոլինը դիտում է ամուսնու հիշողությունների տեսագրությունը և պարզում, որ Գորդոնն ինքնասպան է եղել այն բանից հետո, երբ հասկացել է, որ իր հայտնագործությունն առաջացրել է ցավ և տառապանք՝ օգտագործողների շրջանում։ Դեռ միացած լինելով սարքավորմանը, Նա մահանում է, փորձելով ջնջել իր հիշողությունները։

Այդ ընթացքում, Բլումը վերանայում է ավտովթարի հիշողությունները, որի ժամանակ մահացել է իր եղբայրը։ Նա իմանում է, որ Դեշն իրեն ոչինչ չի ասել մահվանից առաջ, այլ միայն երգում էր իր երգը։ Սեմը նաև տեսնում է, որ մեքենայի մեջ, որին նրանք բախվել են, եղել է Գորդոնի ընտանիքը, այդ թվում նաև դուստրը, որը մահացել ավտովթարի արդյունքում։ Բլումը ներողություն է խնդրում Քերոլինից և նրան փոխանցում նրա հիշողությունները։ Քերոլինը չի նայում դրանք և նետում է ծովը։ Ֆիլմի վերջում Քերոլինը դիտում է, թե ինչպես է իր աղջիկը խաղում ջրի մոտ․ այդ հալյուցինացիա է, որն առաջացել է սարքավորման օգտագործման արդյունքում։

Դերասանական կազմ
----------------

| Դերասան | Դեր |
| --- | --- |
| Փիթեր Դինքլեյջ | Սեմուել «Սեմ» Բլում  Սեմուել «Սեմ» Բլում  |
| Ջուլիա Օրմոնդ | Քերոլին Դան Գորդոնի կինը Քերոլին Դան  |
| Մարտին Դոնովան | Գորդոնն Դան գիտնական Գորդոնն Դան  |
| Հենրի Յեն Քյուսիք | Ռոբերտ Լոութոն «Cortex» ընկերության ղեկավար Ռոբերտ Լոութոն  |
| Էվերլին Բրոշու | Վենդի Փոլք  Վենդի Փոլք փորձարարական խմբի անդամ, Գորդոնի սիրուհին |
| Անտոն Ելչին | Թոդ  Թոդ փորձարարական խմբի անդամ, ավտոմեխանիկ |
| Սքոթ Հայլենդս | Չառլի  Չառլի փորձարարական խմբի անդամ, Երկրորդ համաշխարհային պատերազմի վետերան |
| Մեթ Էլիս | Դեշ Բլում Սեմի եղբայրը Դեշ Բլում  |
| Քոլին Լոուրենս | Մայք Բաքլենդ դետեկտիվ Մայք Բաքլենդ  |
| Գրեյսին Շինեյ | Ջեյն Դան Գորդոնի և Քերոլինի դուստրը Ջեյն Դան  |

Արտադրություն
-------------

2012 թվականի մարտի 27-ին հայտարարվել է, որ ֆիլմի գլխավոր դերերում հանդես են գալու Քեթրին Օ’Հարան և Փիթեր Դինքլեյջը։ Հետագայում Օ’Հարան դուրս է մնացել նախագծից և նրան փոխարինել է Ջուլիա Օրմոնդը։ Ֆիլմի նկարահանումներն սկսվել են 2016 թվականի հունվարի 25-ին և ավարտվել՝ 2016 թվականի փետրվարի 22-ին։

Ծանոթագրություններ
------------------

1. ↑
2. ↑  Patten, Dominic (2016 թ․ դեկտեմբերի 5). «Sundance 2017: Robert Redford, New Rashida Jones Netflix Series, 'Rebel In The Rye' & More On Premiere, Docu, Midnight & Kids Slates». *Deadline Hollywood*. Penske Business Media. Վերցված է 2018 թ․ հուլիսի 18-ին.
3. ↑  Collis, Clark (2014 թ․ օգոստոսի 17). «Peter Dinklage is on the case in exclusive Rememory trailer». *Entertainment Weekly*. Time. Վերցված է 2017 թ․ օգոստոսի 28-ին.
4. ↑  Brooks, Brian (2012 թ․ մարտի 27). «Catherine O'Hara And Peter Dinklage Board Mark Palansky's 'Rememory'». *Deadline Hollywood*. Penske Business Media. Վերցված է 2016 թ․ դեկտեմբերի 31-ին.
5. ↑  Patten, Dominic (2016 թ․ փետրվարի 10). «Julia Ormond To Star In Mark Palansky's 'Rememory'». *Deadline Hollywood*. Penske Business Media. Վերցված է 2016 թ․ դեկտեմբերի 31-ին.
6. ↑  Gittins, Susan (2016 թ․ հունվարի 28). «SHOOT: Mark Palansky's REMEMORY With Peter Dinklage Filming in Gastown Today». *Hollywood North*. Արխիվացված է օրիգինալից 2017 թ․ ապրիլի 29-ին. Վերցված է 2016 թ․ դեկտեմբերի 31-ին.
7. ↑  SSN Insider Staff (2016 թ․ փետրվարի 26). «On the Set for 2/26/16: Dwayne Johnson & Zac Efron Start Shooting 'Baywatch', Peter Dinklage & Julia Ormond Wrap 'Rememory'». *SSN Insider*. TSS News. Արխիվացված է օրիգինալից 2016 թ․ փետրվարի 28-ին. Վերցված է 2016 թ․ դեկտեմբերի 31-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |